ტერორიზმი გლობალური საფრთხე
სირიაში თანდათან იზრდება ალ-ყაიდას მებრძოლთა რაოდენობა, რომლებიც პრეზიდენტ ასადის წინააღმდეგ მოქმედებენ
აშშ-ის სახელმწიფო დეპარტამენტის მოხსენების დეტალები შეერთებული შტატების საგანგებო ელჩი ტერორიზმთან ბრძოლის საკითხებში დენიელ ბენჯამინი აცხადებს, რომ საერთაშორისო თანამეგობრობას ირანული საფრთხე აფიქრებს. - ამბობს ბენჯამინი. მოხსენებაში ნათქვამია, რომ გასული წლის სექტემბერში ვაშინგტონში საუდის არაბეთის ელჩის მკვლელობის დაგეგმვამ დოკუმენტის თანახმად, ირანი ახორციელებს ჰამასის და თალიბანის მებრძოლთა წვრთნებს, ასევე ალ-ყაიდას აძლევს საშუალებას გამოიყენონ მისი ტერიტორია სამხრეთ აზიის ქვეყნებში საბრძოლო მასალების და ცოცხალი ძალის გადასროლის მიზნით. ბენჯამინის განცხადებით, შარშან ოსამა ბინ ლადენის მკვლელობამ ტერორისტულ ქსელს დიდი დარტყმა მიაყენა. - ამბობს ბენჯამინი. თუმცა, ელჩის განმარტებით, ალ-ყაიდას მხარდამჭერები ახალ ვითარებასთან ადაპტაციას ადვილად ახერხებენ. ალ-ყაიდას მოკავშირე ორგანიზაციებს შორის განსაკუთრებითთ გამორჩეულია არაბეთის ნახევარკუნძულზე მოქმედი დაჯგუფება, რომელიც სამხრეთ იემენზე უკვე საკუთარ კონტროლს ახორციელებს და რეგიონში არსებულ არეულობას დასავლეთის ინტერესების წინააღმდეგ იყენებს. დოკუმენტში ასევე აღნიშნულია სომალიში მოქმედი ალ-შაბაბის დაჯგუფება, რომელიც ქვეყნის შიგნით ახორციელებს შეტევებს. მოხსენების მიხედვით, დაჯგუფების სიძლიერე შეასუსტა აფრიკის კავშირის სამხედრო მისიის, ასევე კენიის და ეთიოპიის დანაყოფების სომალიში შესვლამ, რის შედეგადაც ალ-შაბაბი დედაქალაქ მოგადიშოდან განიდევნა. ბენჯამინის განცხადებით, პაკისტანში კვლავ უსაფრთხო თავშესაფარი გააჩნიათ ისეთ დაჯგუფებებს, როგორებიც არიან ჰაქანის ქსელი და ლაშქარ-ე-თაიბა. ასევე ელჩი ადასტურებს, რომ სირიაში თანდათან იზრდება ალ-ყაიდას მებრძოლთა რაოდენობა, რომლებიც პრეზიდენტ ასადის წინააღმდეგ მოქმედებენ. თუმცა, შეერთებულ შტატებს სჯერა, რომ ოპოზიციის უდიდეს ნაწილს რიგითი სირიელები შეადგენენ, რომლებიც დიქტატურის წინააღმდეგ იბრძვიან.